# Bogor

### Wikipedia

Bogor on läntisen Jaavan suurimpia kaupunkeja lähes 800 000 asukkaallaan. Kaupunki sijaitsee noin 60km etelään Jakartasta ja kuuluu siten sen vaikutuspiiriin. Sinne on pääkaupungista vajaan tunnin matka junalla tai linja-autolla. Kaupunki on Jakartan ja Bandungin välisen maantien varrella. Alue on hyvin sateista, jopa niin sanottuna kuivana kautena sataa päivittäin. Bogor on kaupunki, jossa lienee ukkosmyrskyjä eniten maailmassa. Kaupunki on tulivuorten ympäröimä.

Kaupungin kieli on sundan paikallinen Bogorin murre, vaikka jo Jakartassa kuulee enemmmän malajia.

Historiallisesti paikalta tunnetaan Tarumanegara, joka oli 1500 vuotta sitten koko Indonesian toiseksi suurin hinduvaltio Borneolla sijaitsevan Kalimantanin jälkeen. Tältä ajalta on peräisin seudulla tavattavia kivikirjoituksia, jotka on kirjoitettu sanskritin kielellä. Vuonna 1482 tiedetään paikalla vaikuttaneen Siliwagin kuningaskunnan.

Hollantilaiset siirtomaaisännät aintoivat kaupungille nimen Buitenzorg, joka tarkoittaa suunnilleen huoletonta. Lyhyen brittiherruden aikana 1811 - 1816 paikalla vaikutti Sir Thomas Raffles, jonka mukaan on nimetty maailman suurin tunnettu kukka Rafflesia arnoldii.

Kasvitieteellä on muutenkin Bogorissa valtaisa merkitys. Jo 8. toukokuuta 1817 avattiin suuri 87 hehtaarin kasvitieteellinen puutarha. Sieltä voi löytää rafflesian lisäksi suuren Amorphophallus titanum -lajin sekä yli 200 palmulajia ja lähes 900 eri orkideaa.

Haettu osoitteesta http://fi.wikipedia.org../../../b/o/g/Bogor.html

Luokat: Indonesian kaupungit | Jaava

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Basa Jawa
- Basa Sunda
- Deutsch
- English
- فارسی
- Français
- Nederlands
- Norsk (bokmål)
- Polski
- Português
- 中文